CELEX: C2007/056/59
Language: da
Date: 2007-03-10 00:00:00
Title: Sag T-400/06: Sag anlagt den 22. december 2006 — ZERO Industry mod KHIM — zero International Holding (zerorh+)

10.3.2007   
            
            
               DA
            
            
               Den Europæiske Unions Tidende
            
            
               C 56/30
            
         Sag anlagt den 22. december 2006 — ZERO Industry mod KHIM — zero International Holding (zerorh+)
   (Sag T-400/06)
   (2007/C 56/59)
   Stævningen er affattet på engelsk
   Parter
   
      Sagsøger: ZERO Industry Srl (Como, Italien) (ved lawyer M. Rapisardi)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: zero International Holding GmbH & Co. KG (Bremen, Tyskland)
   Sagsøgerens påstande
   
               —
            
            
               Afgørelse truffet den 5. oktober 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 0958/2005-1), der blev meddelt sagsøgeren den 23. oktober 2006, annulleres.
            
         
               —
            
            
               Indsigelse rejst af sagsøgte mod registreringen af EF-varemærkeansøgning nr. 2004547 på vegne af Zero Industry Srl afslås endeligt.
            
         
               —
            
            
               Harmoniseringskontoret tilpligtes at fremme registreringen af EF-varemærkeansøgningen indgivet af ZERO Industry Srl.
            
         
               —
            
            
               Harmoniseringskontoret eller den tabende part tilpligtes solidarisk at betale sagsøgerens omkostninger, udgifter og salærer, der har været afholdt i den foreliggende sag og i indsigelses- og klagesagen for Harmoniseringskontoret.
            
         Søgsmålsgrunde og væsentligste argumenter
   
      Ansøger om EF-varemærket: ZERO Industry Srl.
   
      Det omhandlede EF-varemærke: Figurmærket »zerorh+« for varer i klasse 9, 18 og 25 — ansøgning nr. 2004547.
   
      Indehaver af det i indsigelsessagen påberåbte varemærke eller tegn: zero International Holding GmbH & Co. KG.
   
      Det i indsigelsessagen påberåbte varemærke eller tegn: Det nationale figurmærke »zero« for varer i klasse 18 og 25 og det nationale ordmærke »zero« for varer i klasse 9.
   
      Indsigelsesafdelingens afgørelse: Indsigelsen tages til følge.
   
      Appelkammerets afgørelse: Afslag på klagen.
   
      Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94.
   Sagsøgeren påstår, at appelkammeret tog fejl i dets fortolkning af ovennævnte bestemmelse, idet det ikke tog hensyn til de visuelle, fonetiske og begrebsmæssige forskelle mellem de varer, som de omtvistede varemærker vedrører.